Keeps Gettin' Better (בעברית: הולך ומשתפר) הוא שיר של הזמרת כריסטינה אגילרה אשר יצא כסינגל הראשון מתוך אלבום האוסף שלה, "" ב-9 בספטמבר 2008 על ידי תקליטי RCA. השיר נכתב על ידי לינדה פרי ואגילרה עצמה והופק על ידי פרי. אגילרה אמרה כי לאחר שילדה את בנה הראשון היא חיפשה לעשות משהו חדש ומרענן בקריירה שלה והחליטה ללכת על קונספט עתידני אשר שימש אותה גם בצאת אלבומה הרביעי, "Bionic". מבחינה מוזיקלית השיר הוא שיר אלקטרו-קלאש ואלקטרופופ והוא מושפע מהזמר אנדי וורהול ומההרכב גולדפראפ. מבחינה לירית השיר מציג את אגילרה כגיבורת על.
השיר קיבל ביקורות מעורבות לאור העובדה כי מוזיקת דאנס ומוזיקה אלקטרונית היו יותר פופולריות באותה תקופה ולכן המבקרים טענו כי אגילרה לא הביאה משהו חדש או מקורי ביחס לתקופה. אם כי הם כן שיבחו את הרצון לשינוי כיוון מוזיקלי. השיר הגיע עם יציאתו למקום השביעי בארצות הברית ובכך הפך לשיר שלה שנחת במיקום הכי גבוה בשבוע הראשון שלו במדינה. בנוסף הוא גם הגיע למקום הראשון במצעד שירי הדאנס קלאב. גם בקנדה השיר זכה להצלחה כאשר גם שם הגיע למקום השביעי אך באירופה השיר זכה להצלחה פחותה כאשר הגיע למקום ה-29 בלבד במצעד האירופאי.
את הקליפ לשיר ביים פיטר ברג והוא מציג את הקליפ מנקודת מבט של מאחוריי הקלעים בו רואים את אגילרה מצלמת את הקליפ כביכול על גביי מסך ירוק. באמצעות הציוד באולפן היא יוצרת דמויות בדיונות לקליפ. על מנת לקדם את השיר הופיעה איתו אגילרה בטקס פרסי ה-VMA ובנוסף גם בטקס פרסי ה-AMA של אותה שנה.
מאמא בינתא סאנה
מאמא בינתא סאנה (נולדה ב-3 בפברואר 2000) היא שחקנית סנגלית. היא מוכרת בשל גילום דמותה של אדה בדרמה הרומנטית העל-טבעית בסרט "".
ביוגרפיה.
סאנה גדלה בשכונה תיארו שבדקר, בירת סנגל. היא לא קיבלה חינוך סדיר בבית ספר ועבדה כעוזרת לחייט.
סאנה לא שיחקה באף סרט לפני שנבחרה לתפקיד הראשי בסרט "אטלנטיק", כאשר הבמאית במקרה הסתובבה בתיארו, שכונת מגוריה, ובחרה ללהק את סאנה לסרט הראשון שלה. בסרט סאנה גילמה את התפקיד הראשי של אדה, שאבודה בים בספינה מלאה בגברים צעירים, כולל המאהב שלה. סאנה גילתה שהיא הרגישה מאוד מחוברת לדמות, ובחלק מהסצנות הרגישה שאיברהימה טראור, ששיחק מולה, דיבר ישירות אליה ולא כדמות בסרט.
הסרט אטלנטיק, בכיכוב סאנה, צולם ברחובות דקר עיר הולדתה. הוא זכה לביקורות טובות והוקרן בכמה פסטיבלי סרטים, כולל פסטיבל הקולנוע בקאן בשנת 2019. בפסטיבל הקולנוע בקאן, הסרט זכה בפרס גרנד פרי. בשל תפקידה בסרט, סאנה מונתה לפרס השחקנית המבטיחה ביותר בפרס סזאר ובפרס לומייר, ולפרס הביצוע הפורץ ויוצא הדופן בפרסי Black Reel.
ויליאם אשפורד
ויליאם אשפורד (באנגלית: William Ashford: 1746-1824) היה צייר אנגלי שעבד באירלנד, שם התגורר מגיל 18, לאחר שנסע לשם כדי להיכנס לתפקיד במשרד המדידות הממשלתי. ציוריו המוקדמים ביותר היו יצירות פרחים וטבע דומם, אך משנת 1772 הוא הציג נופים. הוא הפך לנשיא אגודת האמנים האירית ב-1813, ונבחר לראשונה לנשיא האקדמיה המלכותית היברניאן. עבודותיו כוללות אוסף של נופים שצוירו עבור הרוזן הרביעי פיצוויליאם.
ביוגרפיה.
אשפורד נולד בברמינגהם, אנגליה ב-1746. הוא היה בנו של ריצ'רד אשפורד. מעט ידוע על השכלתו, אך ההנחה היא שהוא קיבל הכשרה טכנית או אמנותית באנגליה. הוא עבר לדבלין, אירלנד, בשנת 1764 בגיל שמונה עשרה לאחר שהשיג מינוי במשרד רישום קרקעות באמצעות השפעתו של המודד הכללי, ראלף וורד. עבודתו, לפחות בשנים הראשונות, כללה בדיקת הנשק המאוחסן במבצרים ובמחנות ברחבי אירלנד.
אשפורד התחתן בסביבות 1775, אם כי שמה של אשתו אינו ידוע. לזוג נולדו שני בנים ובת אחת. גם בנו דניאל, הפך לאמן, אך לא זכה לאותה הערכה כמו אביו. משנת 1792 ועד מותו התגורר אשפורד בבית בסנדימאונט, מחוז דבלין, שתוכנן עבורו על ידי האדריכל ג'יימס גנדון .
קריירה.
בתוך שלוש שנים מהגעתו לדבלין, אשפורד הציג עם אגודת האמנים. בתחילה הוא עבד על ציורי פרחים וטבע דומם, ובשנת 1772 הוצג נוף שלו באיגוד האמנויות המלכותי של דבלין. לאחר מותו של תומאס רוברטס, הפך אשפורד לצייר הנוף הבולט באירלנד.
הוא נבחר לנשיא אגודת האמנים האירית ב-1813, והיה חבר מייסד של האקדמיה המלכותית היברניאן, והפך לנשיא הנבחר הראשון שלה ב-1823.
אשפורד היה בין ציירי הנוף המוערכים ביותר של אירלנד בזמנו, בדומה לתומס רוברטס וג'ורג' בארט. מוסדות כמו אגודת האמנים באירלנד, האקדמיה לאמנים בדבלין והאגודה קורק לקידום אמנויות יפות הציגו את עבודותיו. הוא היה פורה ביותר בין השנים 1777–1813, ומכר ציורים רבים במכירות פומביות.
הוא גם הציג באנגליה, באקדמיה המלכותית בלונדון משנת 1775 ועם אגודת האמנים משנת 1777. אף שהפך לעמית האגודה בשנה שלאחר מכן, אשפורד הציג שם רק באופן ספורדי, יצירות שהוצגו שם כולל סט של תצוגות של צפון ויילס. משנת 1806 הוא הופיע במוסד הבריטי החדש שהוקם. חלק מהיצירות שלו שהוצגו שם, צוירו כמה שנים קודם לכן, כולל תמונות המציגות סצנות ממחזות שייקספיר. אשפורד התגורר במספר כתובות בדבלין ובלונדון, ונסע הלוך ושוב והציג ככל שהקריירה שלו התקדמה.
בתחילת המאה ה-19 - כנראה בין 1804 ל-1806- הוא צייר עבור הלורד פיצוויליאם סט נופים בהר מריון וסביבתו. העבודה לפיצוויליאם הייתה הגדולה האחרונה שקיבל, אף על פי שהמשיך לצייר, וערך תערוכה של עבודותיו בחדר הישיבות של אגודת דבלין ב-1819. בעשור האחרון לחייו הוא צייר פחות, כאשר הציור הידוע האחרון שלו מתוארך לשנת 1821. בשנת 1823 הוא מונה לנשיא הראשון של "האקדמיה המלכותית ההיברניאנית" (בשנת 1824 פרנסיס ג'ונסטון מונה במקומו).
עבודתו של אשפורד נתפסת כמושפעת מאוד מציירים כמו קלוד לורן וריצ'רד וילסון, במיוחד בשימוש שלו בפלטה צבעים חמה. אמנים כמו ג'יימס ארתור אוקונור מציגים את השפעתו של אשפורד בז'אנר ציורי הנוף האירי. בנוסף לציור הנוף שלו, אשפורד ידוע גם בציורי הפרחים שלו, כאשר עבודתו המוקדמת מצוירת בסגנון הולנדי .
אשפורד מת ב-17 באפריל 1824 בביתו.
אמתלאי בת כרנבו
אמתלאי בת כרנבו היא, לפי האגדה, אשתו של תרח ואמו של אברהם. שמה אינו מוזכר בתנ"ך, אך מספר אגדות נכרכו בו.
המקור.
הגמרא מונה את שמות אמותיהן של אברהם, דוד המלך, שמשון ונשים אחרות אשר אינן מוזכרות במקרא. בין השמות מזכירה הגמרא את שם אמו של אברהם - אמתלאי בת כרנבו.
הגמרא מבארת כי היא נדרשת לפרט את שמותיהן על מנת להוכיח לכופרים בתורה שבעל פה, שהתורה שבעל פה נכונה ואמיתית, זאת מהוכחה לדייקנות המסורת.
הרשב"ם מוסיף עוד טעם, לדבריו .
בניה.
בגמרא הוזכר שאמתלאי היא אם אברהם אך לא הוזכר אם היא אמם של הרן או נחור. בבראשית, כ"ד, ה' אברהם אומר על שרה: "וגם אומנה אחותי בת אבי היא אך לא בת אימי ותהי לי לאישה".מכן משתמע שהרן הוא אחיו אך מאם אחרת.
באגדה היהודית.
אגדת מעשה אברהם.
על אף ששמה לא הוזכר בתנ"ך, בתורת האגדה נמסר שאמתלאי הרתה עם אברהם באותו זמן שנודע לנמרוד שילד ייוולד בקרוב ושאותו ילד יקום נגדו ויצליח. לאחר התייעצות עם יועציו, הורה נמרוד להקים מתחם מיוחד בו יישהו כל הנשים ההרות עד לאחר הלידה. הוא גם הורה למיילדות שלו להרוג את כל התינוקות הזכרים שנולדו במתחמים המיוחדים, אבל לתת מתנות רבות לכל הבנות שזה עתה נולדו. בדרך זו נרצחו כשבעים אלף ילדים.
כשאמתלאי הייתה בחודש השלישי להריונה, תרח בעלה הבחין שהיא חיוורת מאוד ושהיא נמצאת כבר בהריון מתקדם. אמתלאי רצתה להימנע מללכת למתחם המיוחד שהקים נמרוד, ולכן אמרה לתרח שהיא לא מרגישה טוב. תרח, נתין נאמן של המלך נמרוד, הזכיר לה שעליה למלא אחר פקודת המלך וללכת למתחם המיוחד אם היא בהריון. תרח חשד והתעקש לחקור אותה, אך נס קרה כשידיו חלפו על גופה. הוא לא הרגיש דבר כי העובר עזב את רחמה של אמתלאי עד שהיה מתחת לשדיה. תרח אפשר לה כעת להישאר בבית. באופן בלתי מוסבר, בטנה לא גדלה יותר במהלך ששת החודשים האחרונים להריונה. אף אחד, אפילו לא בעלה, לא חשד שהיא בהריון. כשהגיע זמן לידתה, אמתלאי נעלמה מהעיר ושוטטה לבדה במדבר. במדבר היא מצאה מערה שבה ילדה בן וקראה לו אברם. אמלתאי חששה מכך שחייליו של נמרוד יתפסו את הילד ויהרגו אותו. בייאושה, היא החליטה לנטוש את תינוקה במערה ולהשאירו בהשגחת אלוהים. באורח פלא, המלאך גבריאל הציל את הילד.
אגדת ספר הישר.
בספר הישר מובאת אגדה שונה, לפיה נמרוד חזה בכוכבים שנולד לתרח בן והוא יגדל וייפרה ויירבה ויירש את כל הארץ. נמרוד מבקש מתרח את בנו, תרח מנסה לבטל את הגזירה אך אינו מצליח, והוא מבקש לדחות את הגזירה בשלושה ימים. לאחר שלושה ימים מביא תרח לנמרוד בן של אחד משפחותיו והוא הורגו, תרח לוקח את אברם אמו ומניקתו ומחביאם במערה למשך עשרה חודשים.
באחת ההרחבות של השיר כאשר המלך נמרוד אשר נכתב בסביבות גירוש ספרד הוטמעה אגדה לפיה פניה של אמתלאי האירו בהריונה, תרח שאל אותה למה פניה מאירות והיא ענתה שהיא מרגישה שיש לה קדוש בבטן.
בתורת הקבלה.
מוטיב נפוץ בקבלת האר"י הוא ירידתם של "הנשמות הקדושות" דרך הקליפות, כלומר מכיוון שהנשמה היורדת לעולם היא נשמה גדולה הכוחות הרעים מורידים אותה לעולם בצורה גרועה, כך למשל שלמה המלך הגיע ממעשה דוד ובת שבע וכדומה.
אף אצל אברהם נאמרו דברים כאלו, ולפי האר"י תרח אילץ את אמתלאי לשכב איתו כשהיא נדה, לדבריו אמתלאי התגלגלה בדינה, בתו של יעקב, שנאנסה על ידי שכם שהיה אדם טמא.